open-index/open-wikipedia-markdown huggingface dataset:
Αύγουστος Α΄ του Σβάρτσμπουργκ-Ζόντερσχαουζεν

Ο **Αύγουστος Α΄** (γερμ. *August I. fürst von Schwarzburg-Sondershausen*, 27 Aπριλίου 1691 - 27 Οκτωβρίου 1750) του Οίκου του Σβάρτσμπουργκ ήταν πρίγκιπας του Σβάρτσμπουργκ-Ζόντερσχαουζεν.

## Βιογραφία
Γεννήθηκε στο Ζόντερσχαουζεν και ήταν γιος του Χριστιανού Γουλιέλμου Α΄ του Σβάρτσμπουργκ-Zόντερσχαουζεν και της Βιλελμίνης Χριστίναςς (1658 - 1712), κόρης του Ιωάννη Ερνέστου Β΄ της Σαξονίας-Βαϊμάρης.

Με βάση τη συνθήκη του 1713, δεν ήταν ποτέ βασιλεύων πρίγκιπας, αλλά έλαβε το Κάστρο Έμπελεμπεν ως κατοικία του. Καθώς τα αδέλφια του, Γκύντερ ΜΓ΄ του Σβάρτσμπουργκ-Ζόντερσχαουζεν και Ερρίκος ΛΕ΄ του Σβάρτσμπουργκ-Ζόντερσχαουζεν, πέθαναν χωρίς κληρονόμους, ο μεγαλύτερος γιος του, Χριστιανός Γκύντερ, έγινε εξουσιάζων πρίγκιπας. 

Απεβίωσε στο Έμπελεμπεν.

## Οικογένεια
Νυμφεύτηκε στις 19 Ιουλίου 1721 την Καρλόττα Σοφία (1696 - 1762), κόρη του Καρόλου Φειδερίκου του Άνχαλτ-Μπέρνμπουργκ. Απέκτησαν έξι παιδιά:
* *Φρειδερίκος* Αύγουστος (1723 - 1725).
* Καρλόττα (1732 - 1774), παντρεύτηκε τον Ερρίκο Β΄ του Ράιχενμπαχ-Γκόσυτς (1731 - 1790).
* Χριστιανός Γουλιέλμος (1734 - 1737).
* Χριστιανός Γκύντερ Γ΄ (1736 - 1794), Πρίγκιπας του Σβάρτσμπουργκ-Ζόντερσχαουζεν.
* Ιωάννης Γκύντερ (1737 - 1738).
* Aύγουστος Β΄ (1738 - 1806), Πρίγκιπας του Σβάρτσμπουργκ-Ζόντερσχαουζεν, νυμφεύτηκε τη Χριστίνα Ελισάβετ του Άνχαλτ-Μπέρνμπουργκ (1746 - 1823).

## Παραπομπές


## Πηγές
* H. ΦΑ. Apfelstedt: *Το σπίτι Kevernburg-Schwarzburg από το Ursprunge του μέχρι σήμερα* ,
* Kamill de Behr: *Γενεαλογία των Ευρωπαίων ηγεμόνων της Χερσονήσου*, Λειψία, 1870

Κατηγορία:Οίκος του Σβάρτσμπουργκ
Μαρία της Βυρτεμβέργης (1818-1888)

Η **Μαρία** (γερμ. *Marie prinzessin von Württemberg*, 25 Μαρτίου 1818 - 10 Απριλίου 1888) του Οίκου της Βυρτεμβέργης ήταν πριγκίπισσα της Βυρτεμβέργης και μετέπειτα λανδγραβίνη της Έσσης-Φίλιππσταλ από μόνη της (*suo jure*).

## Βιογραφία
Η *Μαρία Αλεξανδρινή Αυγούστα Λουίζα Ευγενία Ματθίλδη* γεννήθηκε στο Μπαντ Κάρλσρουε (σημερινό *Ποκόζ* της Πολωνίας) και ήταν το πρώτο παιδί και η μοναχοκόρη του Ευγένιου της Βυρτεμβέργης και της Ματθίλδης του Βάλντεκ και Πύρμοντ. 

Στις αρχές της δεκαετίας του 1880, η Mαρία ίδρυσε την *Ένωση Γυναικών της Πατρίδας* (Vaterländischen Frauenverein) στο Φίλιππσταλ, μια ομάδα που επικεντρώθηκε στη νοσηλευτική και την κοινωνική βοήθεια. 

Απεβίωσε στο Κάστρο του Φίλιππσταλ και είναι θαμμένη στο κοιμητήριο Φίλιππσταλ.

## Οικογένεια
Παντρεύτηκε τον Κάρολο Β΄ της Έσσης-Φίλιππσταλ στις 9 Οκτωβρίου 1845. Απέκτησαν δύο παιδιά:
* Eρνέστος (1846 - 1925).
* *Kάρολος* Αλέξανδρος Ευγένιος Χέρμαν (1853 - 1916).

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος της Βυρτεμβέργης
Διεθνής Ημέρα για την Εξάλειψη της Βίας κατά των Γυναικών

H **Διεθνής Ημέρα για την Εξάλειψη της Βίας κατά των Γυναικών** τιμάται κάθε χρόνο στις 25 Νοεμβρίου έπειτα από απόφαση της Γενικής Συνέλευσης του ΟΗΕ στις 17 Δεκεμβρίου 1999. Η αρχή της ημέρας είναι να αυξηθεί η ευαισθητοποίηση σε όλο τον κόσμο ότι οι γυναίκες υφίστανται βιασμούς, ενδοοικογενειακή βία και άλλες μορφές βίας. Επιπλέον, ένας από τους στόχους της ημέρας είναι να τονιστεί ότι η κλίμακα και η πραγματική φύση του θέματος συχνά κρύβονται.

Ιστορικά, η ημέρα είχε καθιερωθεί ήδη από το 1981 από γυναικείες οργανώσεις, με την ημερομηνία να βασίζεται στην ημερομηνία της δολοφονίας το 1960 των τριών αδελφών Μιραμπάλ, πολιτικών ακτιβιστριών στη Δομινικανή Δημοκρατία. Οι δολοφονίες διατάχθηκαν από τον Δομινικανό δικτάτορα Ραφαέλ Τρουχίγιο (1930–1961).

O Αντόνιο Γκουτέρες, Γενικός Γραμματέας των Ηνωμένων Εθνών, σε μήνυμά του δήλωσε ότι «Στον πυρήνα της, η βία κατά των γυναικών και των κοριτσιών είναι η εκδήλωση μιας βαθιάς έλλειψης σεβασμού – μιας αποτυχίας των ανδρών να αναγνωρίσουν την εγγενή ισότητα και αξιοπρέπεια των γυναικών.  Πρόκειται για ένα ζήτημα θεμελιωδών ανθρωπίνων δικαιωμάτων».

## Παραπομπές


## Εξωτερικοί σύνδεσμοι

Κατηγορία:Βία εις βάρος γυναικών
Βιας κατα των Γυναικων
Βιας κατα των Γυναικων
Ισοδύναμα τρίγωνα

Στην γεωμετρία, δύο τρίγωνα λέγονται **ισοδύναμα** αν έχουν ίσο εμβαδόν.

Πιο συγκεκριμένα, δύο τρίγωνα \rm AB\Gamma και \rm \Delta EZ είναι ισοδύναμα ανν
:{\rm E}_{\rm AB\Gamma} = {\rm E}_{\rm \Delta EZ}.

Ο ορισμός αυτός είναι ειδική περίπτωση του ορισμού για ισοδύναμα σχήματα.

## Παραδείγματα

* Όλα τα ζεύγη από ίσα τρίγωνα είναι επίσης ισοδύναμα.
* Δύο τρίγωνα με ίσο ύψος και ίση βάση είναι ίσα. 
** Ειδική περίπτωση είναι τα τρίγωνα που έχουν κοινή βάση και την τρίτη κορυφή στην ίδια παράλληλο στην βάση.
** Άλλη ειδική περίπτωση είναι τα δύο τρίγωνα που σχηματίζονται από την διάμεσο ενός τριγώνου.

## Δείτε επίσης
* Ίσα τρίγωνα
* Ισοδύναμα σχήματα

## Παραπομπές


Κατηγορία:Τρίγωνα
Κατηγορία:Εμβαδόν
Ελληνικό Χότσκις 13.2χιλ. Αντι αέρος/εδάφους πολυβόλο

Το **Ελληνικό Χότσκις 13.2χιλ. Αντι αέρος/εδάφους πολυβόλο** είχε διαφορετικό σχεδιασμό τρίποδα που επιτρέπει στον χειριστή να πυροβολήσει εναέριους και επίγειους στόχους, δέχεται τροφοδόσια (άκαμπτη μεταλλική τενια) στην πλάγια πλευρά του όπλου σε αντίθεση με τους ξενους τύπους.

## Χρήση
Η Ελλάδα, είχε κι αυτή μια ξεχωριστή σχέση με τα προϊόντα της εταιρίας Χότσκις, αφού υπήρξε ο πρώτος και σημαντικότερος αγοραστής του Υποδείγματος 1926 και μάλιστα σε δύο διαφορετικές εκδοχές, είχε αγοράσει 400 μονάδες του Υποδείγματος 1914, 200 του Υποδ. 1922 στο διαμέτρημα των 7,92 mm, αλλά είχε προμηθευτεί και έναν αριθμό υδρόψυκτων πολυβόλων και ελαφρών πολυβόλων Υποδ. 1909 από τη Μ. Βρετανία στο διαμέτρημα των 7,7 mm (0,303 ιντσών), σαν στρατιωτική βοήθεια μετά την έναρξη του πολέμου. Καμία άλλη χώρα δεν έχει χρησιμοποιήσει τόσο μεγάλη ποικιλία διαφορετικών τύπων Χότσκις.

Στις παραμονές του πολέμου, ο Ελληνικός Στρατός κατόρθωσε να αγοράσει 32 μόλις μονάδες του πολυβόλου των 13,2 χιλ, που χρησιμοποιήθηκαν ωστόσο με επιτυχία και κέρδισαν την εκτίμηση των χειριστών τους. Η Ελληνική εκδοχή φαίνεται ακόμα πως ήταν μοναδική, αφού όχι μόνο τροφοδοτούνταν από άκαμπτη μεταλλική ταινία, σε αντίθεση με τον αποσπώμενο γεμιστήρα των προηγούμενων τύπων, αλλά και συνοδεύονταν από έναν πρωτοποριακό αρθρωτό τρίποδα, διπλής χρήσης. Ο χειριστής, που κάθονταν σε ειδική θέση επί του τρίποδα, μπορούσε να στρέψει το όπλο προς επίγειους στόχους ή να το ανυψώσει για να εκτελέσει αντιαεροπορική βολή. Καθώς η παγκόσμια κρίση κατέστησε αδύνατη για τη χώρα, την αγορά αντιαρματικών όπλων στις παραμονές του πολέμου, καθυστερημένα παραγγέλθηκαν και πυρομαχικά διατρήσεως θώρακος, αυξάνοντας τις δυνατότητες του όπλου.

## Εικόνες

Αρχείο:Hotchkiss AAMG dual purpose.jpg|Χότσκις διπλού σκοπού.
Αρχείο:Greeks operate Hotchkiss AAMG.jpg|Έλληνες στρατιώτες επιχειρούν μετο 13.2χιλ. Χότσκις Αντι αέρος/εδάφους.


## Βιβλιογραφία

* Φερράρ, Στέφαν. *Γαλλία 1940 l'armement terrestre*, ETAI, 1998, ISBN 
* "Οι όπλα της πολεμικής πολέμου της Ισπανίας", José María MANRIQUE, ISBN , σελίδες 394-398

Κατηγορία:Πυροβόλα
Κατηγορία:Οπλικά συστήματα του Β' Παγκοσμίου Πολέμου
Κορβέτα κλάσης Luleå

Η **κλάση Luleå** (**Λουλέο**, ) είναι κλάση Σουηδικών κορβετών που βρίσκεται σε ανάπτυξη. Συνολικά τέσσερα πλοία σχεδιάζεται να ναυπηγηθούν στο εξωτερικό, με το Σουηδικό ναυπηγείο *Saab Kockums* να τα εξοπλίζει. Τα πρώτα δύο πλοία θα ενταχθούν σε υπηρεσία περί το 2030, και τα άλλα δύο περί το 2035. Η νέα κλάση θα αντικαταστήσει δύο κορβέτες *κλάσης Götenburg* (Γκέτεμποργκ)και δύο περιπολικά *κλάσης Stockholm ([[Στοκχόλμη|Στοκχόλμης]])*. Τον Ιούνιο 2023 ανακοινώθηκε ότι τα πλοία θα λάβουν ονομασίες από Σουηδικές παράκτιες πόλεις:

* HSMS Luleå - Λουλέο
* HSMS Norrköping - Νόρσεπινγκ
* HSMS Trelleborg - Τρέλεμποργκ
* HSMS Halmstad - Χάλμσταντ

## Ανάπτυξη
Τον Ιανουάριο του 2021, το ναυπηγείο *Saab Kockums* ανέλαβε τη σύμβαση για τη φάση καθορισμού του προϊόντος των κορβετών *Visby* γενιάς 2 από τη *Σουηδική Υπηρεσία Διαχείρισης Αμυντικού Υλικού (FMV)*. Τα πλοία αυτά προορίζονταν να γίνουν μια εξελιγμένη έκδοση των κορβετών τύπου *Visby*, οι οποίες βρίσκονται σε υπηρεσία με το Σουηδικό Πολεμικό Ναυτικό. Ωστόσο, η ταχέως μεταβαλλόμενη γεωπολιτική κατάσταση, σε μεγάλο βαθμό λόγω της ρωσικής εισβολής στην Ουκρανία το 2022 και της μετέπειτα αίτησης της Σουηδίας για ένταξη στο ΝΑΤΟ, οδήγησαν στην ακύρωση των *Visby* γενιάς 2 υπέρ ενός νέου σχεδίου, της κλάσης *Luleå*. Η ήδη υπάρχοντες κορβέτες κλάσης *Visby* του Σουηδικού ΠΝ φέρεται ότι θα συνεχίσουν να υπηρετούν μέχρι τη δεκαετία 2040 μέσω *Προγράμματος Αναβάθμισης Μέσης Ζωής*, με συμπληροματικό ρόλο ως πρός τις νέες κορβέτες.

Η κλάση *Luleå* θα κατασκευαστεί από την *Babcock* στη Σκωτία, ενώ η εξοπλιστική διαδικασία θα αναληφθεί από την *Saab Kockums* στη Σουηδία. Η *[[SAAB|Saab]]* θα αναπτύξει τον βασικό σχεδιασμό, ενώ η *Babcock* θα υποστηρίξει με τη μηχανική σχεδίαση και τα βοηθητικά συστήματα. Παρόμοια ρύθμιση χρησιμοποιήθηκε και για την κατασκευή του HSwMS Artemis.

## Σχεδιασμός
Η κλάση *Luleå* θα είναι τα μεγαλύτερα πλοία σε υπηρεσία με το Σουηδικό Ναυτικό μόλις παραδοθούν, με μήκος άνω των 110 μέτρων, ενώ η αυξημένη εμβέλεια και αυτονομία αποτελούν σημαντικούς παράγοντες του σχεδιασμού του πλοίου, με ενσωμάτωση παθητικών και ενεργητικών συστημάτων αυτοπροστασίας. Τα πλοία θα φέρουν ως κύριο οπλισμό πυραύλους επιφανείας-αέρος (με δυνατότητες παρόμοιες με εκείνες των πυραύλων Patriot). Τον Μάιο του 2024, η Saab υπέγραψε σύμβαση με την βρετανική ναυπηγική εταιρεία *Babcock* για τον σχεδιασμό της μελλοντικής κλάσης πλοίων.

## Εναλλακτική
Στις 7 Ιουλίου του 2025, η  επιβεβαίωσε ότι η Σουηδία εξετάζει εναλλακτικές λύσεις για το πρόγραμμα, μεταξύ άλλων, και τις γαλλικές φρεγάτες FDI, με το πρόγραμμα ναυπήγησης να έχει ως προϋπόθεση πλοία πολλαπλών ρόλων με έμφαση στην αντιαεροπορική άμυνα και τον ανθυποβρυχιακό πόλεμο.

## Σημειώσεις


## Παραπομπές

Κατηγορία:Κλάσεις πολεμικών πλοίων
Κατηγορία:Σουηδικά πολεμικά πλοία
Έχω Παιδιά

***Έχω Παιδιά*** είναι ο τίτλος ελληνικής κωμικής τηλεοπτικής σειράς που προβάλλεται από τους τηλεοπτικούς δέκτες του Mega τη σεζόν 2024-2026, ενώ πήρε έγκριση για ακόμα έναν κύκλο επεισοδίων την επόμενη σεζόν λόγω της επιτυχίας που σημειώνει. Το σενάριο της σειράς υπογράφει ο Λάμπρος Φισφής, ενώ τη σκηνοθεσία ανέλαβε ο Διονύσης Φερεντίνος. Η ιστορία απαθανατίζει τις καθημερινές περιπέτειες της τετραμελούς οικογένειας Πολίτη, η οποία πλαισιώνεται από την Ευγενία Σαμαρά, τον Βασίλη Μαυρογεωργίου, την Αμαρυλλίς Καπίρη και τον Κωνσταντίνο Κουρογένη-Κολτσή, αλλά και τον οικογενειακό κι επαγγελματικό τους κύκλο που εισβάλλουν μέσα σ' αυτές.

## Επισκόπηση σειράς

## Διανομή

*Ευγενία Σαμαρά ως Σάρα Ζωιδάκη 
*Βασίλης Μαυρογεωργίου ως Μιχάλης Πολίτης 
*Αμαρυλλίς Καπίρη ως Χαρά Πολίτη 
*Κωνσταντίνος Κουρογένης-Κόλτσης ως Τάσος Πολίτης 
*Ερρίκος Λίτσης ως Στέλιος Πολίτης 
*Μπέσυ Μάλφα ως Αντιγόνη Παπαπαναγιώτου 
*Αθηνά Οικονομάκου ως Ιωάννα Ταλάζ
*Νικόλας Παπαδομιχελάκης ως Έκτορας Ταλάζ
*Λάμπρος Φισφής ως Σταύρος Μπένου
*Ανθή Ευστρατιάδου ως Στέλλα Κομνηνού 
*Μάκης Παπασημακόπουλος ως Τόνι Μπαλντής 
*Θεανώ Κλάδη ως Σόφη Μυλωνά 
*Γιάννης Τσουμαράκης ως Στεφ Αγγελλίδης 
*Νικόλας Αλαφάκης ως Μαξιμιλιανός Ταλάζ

## Παραπομπές



Έχω Παιδιά
Κατηγορία:Ελληνικές κωμικές τηλεοπτικές σειρές
Castle of Glass

Το «**Castle of Glass**» είναι τραγούδι του Αμερικανικού ροκ συγκροτήματος Linkin Park. Κυκλοφόρησε στις 2 Φεβρουαρίου 2013 σε φυσική μορφή και στις 22 Μαρτίου 2013 ψηφιακά στο iTunes ως το τέταρτο single και το έκτο κομμάτι του πέμπτου στούντιο άλμπουμ του συγκροτήματος, *[[Living Things (άλμπουμ)|Living Things]]*. Την παραγωγή του τραγουδιού ανέλαβαν οι Μάικ Σινόντα και Ρικ Ρούμπιν. Επίσης κυκλοφόρησε ως προωθητικό single του βιντεοπαιχνιδιού του 2012 *[[Medal of Honor: Warfighter]]*.

Ένα remix με τον Μάικ Σινόντα περιλήφθηκε στο δεύτερο remix άλμπουμ των Linkin Park, *[[Recharged (άλμπουμ)|Recharged]]*. Η εκδοχή αυτή επίσης περιλήφθηκε στο soundtrack του βιντεοπαιχνιδιού του 2013 *[[Need for Speed Rivals]]*.

## Λίστα κομματιών

## Παραπομπές


## Εξωτερικοί σύνδεσμοι

* Επίσημο μουσικό βίντεο στο YouTube

Κατηγορία:Τραγούδια των Linkin Park
Κατηγορία:Singles του 2013
Κατηγορία:Τραγούδια γραμμένα από τον Μάικ Σινόντα
Κατηγορία:Singles της Warner Bros. Records
Κατηγορία:Medal of Honor
Κατηγορία:Τραγούδια του 2012
Κατηγορία:Singles του 2012
Πούλα Νικολάο Πούλα

Ο **Πούλα Νικολάο Πούλα** (*Pulaali'i Tuiteleleapaga Iuli Nikolao Pula*, γεννημένος στις 31 Δεκεμβρίου 1955) είναι Αμερικανός πολιτικός από την Αμερικανική Σαμόα, ο οποίος είναι σήμερα ο ένατος κυβερνήτης της Αμερικανικής Σαμόα από το 2025. Κατήλθε στις εκλογές του 2024 για την εκλογή κυβερνήτη της Αμερικανικής Σαμόα και νίκησε τον εν ενεργεία Λεμάνου Πελέτι Μάουγκα στον δεύτερο γύρο. Προηγουμένως, είχε υπηρετήσει από το 1993 έως το 2022 στο Γραφείο Νησιωτικών Υποθέσεων (OIA), όντας διευθυντής του OIA από το 2002 έως το 2022.

## Πρώτα χρόνια και εκπαίδευση
Ο Πούλα γεννήθηκε στην Αμερικανική Σαμόα.  Είναι ο μικρότερος γιος από 12 παιδιά και ο πατέρας του ήταν ο πρώτος Σαμοανός διευθυντής εκπαίδευσης. Μεγάλωσε στο χωριό Ουτουλέι και φοίτησε στο δημοτικό σχολείο Ουτουλέι. Αργότερα φοίτησε στο λύκειο *Marist Brothers High School*, από όπου αποφοίτησε το 1974 και ήταν ο αριστούχος της τάξης. Στη συνέχεια συνέχισε τις σπουδές του στην ηπειρωτική χώρα των ΗΠΑ, Σπούδασε επίσης στο Πανεπιστήμιο Μπρίγκαμ Γιανγκ στη Γιούτα, υπηρέτησε μια ιεραποστολή στη Σαμόα το 1978 και αργότερα επέστρεψε στις ΗΠΑ και ολοκλήρωσε τις σπουδές του στο Πανεπιστήμιο Τζορτζ Μέισον στη Βιρτζίνια.

## Πολιτική σταδιοδρομία
Υπηρέτησε ως αναπληρωτής βοηθός γραμματέας Νησιωτικών Υποθέσεων για μια περίοδο εννέα μηνών το 2009 και για δεύτερη φορά το 2014. Παραιτήθηκε από τη θέση του Διευθυντή του OIA το 2022.

Τον Μάρτιο του 2024 ο Πούλα ανακοίνωσε την υποψηφιότητά του για τις εκλογές του 2024 για την κυβερνήτη της Αμερικανικής Σαμόα[8], επέλεξε τον Πούλου Άε Άε τζούνιορ ως υποψήφιο αντικυβερνήτη του και αντιμετώπισε τον εν ενεργεία Λεμάνου Πελέτι Μαούγκα στις γενικές εκλογές.

Στις εκλογές ο Πούλα συγκέντρωσε ποσοστό 42,4% των ψήφων έναντι του 36,2% για τον Μαούγκα (4.284 ψήφοι έναντι 3.660), γεγονός που οδήγησε σε επαναληπτικές εκλογές, καθώς κανένας από τους δύο υποψηφίους δεν έλαβε πλειοψηφία. Δύο εβδομάδες αργότερα, νίκησε τον Μαουγκά στον επαναληπτικό γύρο με 59,8% των ψήφων.

## Προσωπική ζωή
Ο Πούλα παντρεύτηκε την Δρ Λόις Έλεν Πούλα, καθηγήτρια νοσηλευτικής στο Πανεπιστήμιο Τζορτζτάουν. Απέκτησαν έξι παιδιά μαζί και 22 εγγόνια.

## Εκλογική ιστορία

## Παραπομπές


Πουλα
Ισοδύναμα σχήματα

Στην γεωμετρία, δύο σχήματα είναι **ισοδύναμα** (ή **ισεμβαδικά**) αν έχουν ίσο εμβαδόν.

## Παραδείγματα

* Όλα τα ίσα σχήματα είναι και ισοδύναμα.
* Ένας κύκλος με ακτίνα r = 1 και ένα τετράγωνο με πλευρά \sqrt{\pi} είναι ισοδύναμα (καθώς το εμβαδόν τους είναι \pi). 

* Δύο παραλληλόγραμμα με μία πλευρά κοινή και την απέναντί της στην ίδια παράλληλο είναι ισοδύναμα.

## Κατασκευή ισοδύναμων σχημάτων

Ένα κοινό πρόβλημα στην γεωμετρία είναι δοθέντος ενός γεωμετρικού σχήματος, η κατασκευή ενός άλλου ισοδύναμου με κάποιες συγκεκριμένες ιδιότητες. 

Για παράδειγμα, το πρόβλημα του τετραγωνισμού του κύκλου ζητάει την κατασκευή ενός τετραγώνου (με κανόνα και διαβήτη) που έχει ίσο εμβαδόν με έναν δοσμένο κύκλο. Το πρόβλημα αυτό απασχόλησε τους μαθηματικούς από την Αρχαία Ελλάδα, και τελικά το 1882, ο μαθηματικός Φέρντιναντ Φον Λίντεμαν απέδειξε ότι μία τέτοια κατασκευή είναι αδύνατη.

Σε αντίθεση με τον τετραγωνισμό του κύκλου, κάθε κυρτό πολύγωνο μπορεί να τετραγωνιστεί, δηλαδή να κατασκευαστεί ισοδύναμο τετράγωνο. Επίσης κάθε κυρτό πολύγωνο μπορεί επίσης να τριγωνιστεί.

Πιο συγκεκριμένα, ισχύουν τα παρακάτω:
* Για κάθε πολύγωνο με n πλευρές (για n \geq 4) μπορεί να κατασκευαστεί ένα ισοδύναμο πολύγωνο με n - 1 πλευρές.

* Για κάθε πολύγωνο με n πλευρές, μπορεί να κατασκευαστεί ένα ισοδύναμο τρίγωνο.

* Για κάθε τρίγωνο μπορεί να κατασκευαστεί ισοδύναμο ορθογώνιο παραλληλόγραμμο.

* Για κάθε ορθογώνιο μπορεί να κατασκευαστεί ισοδύναμο τετράγωνο.

* Για κάθε τρίγωνο μπορεί να κατασκευαστεί ισοδύναμο τετράγωνο.

* Για κάθε πολύγωνο μπορεί να κατασκευαστεί ισοδύναμο τετράγωνο.

## Δείτε επίσης
* Ισοδύναμα τρίγωνα
* Ίσα πολύγωνα

## Παραπομπές


Κατηγορία:Γεωμετρικά σχήματα
Κατηγορία:Πολύγωνα
Χριστιανός Αδόλφος Α΄ του Σλέσβιχ-Χόλσταϊν-Σόντερμπουργκ-Φράντσχαγκεν

Ο **Χριστιανός Αδόλφος Α΄**, γερμ.: *Christian Adolf I, herzog von Schleswig-Holstein-Sonderburg-Franzhagen* (3 Ιουνίου 1641 = 2 Ιανουαρίου 1702) από τον Οίκο του Σλέσβιχ-Χόλσταϊν-Σόντερμπουργκ, ήταν Γερμανός ευγενής και δούκας του Σ.Χ.Σόντερμπουργκ-Φράντσχαγκεν.

## Βιογραφία
Ήταν ο δεύτερος γιος του Ιωάννη Χριστιανού δούκα του Σ.Χ.Σόντερμπουργκ και της  Άννας κόμισσας του Όλντενμπουργκ-Ντέλμενχορστ.

Όταν ήταν 8 ετών, απεβίωσε ο μεγαλύτερος αδελφός του, Ιωάννης Φρειδερίκος, κάνοντάς τον διάδοχο της κτήσης τού πατέρα του. Μετά το τέλος του Ιωάννη Χριστιανού το 1653, κληρονόμησε το μικρό δουκάτο εκείνου, αλλά χρεοκόπησε το 1667 και τελικά το δουκάτο επέστρεψε στο Δανικό Στέμμα.

## Οικογένεια
Το 1676 νυμφεύτηκε την Ελεονόρα Καρλόττα της Σαξονίας-Λάουενμπουργκ, εγγονή του Φραγκίσκου Β' δούκα της Σαξονίας-Λάουενμπουργκ. Ο Χριστιανός Αδόλφος Α΄ απέκτησε την ιδιοκτησία Φράντσχαγκεν από τον γάμο, και από εδώ ξεκίνησε τον σύντομο κλάδο Σ.Χ.Σόντερμπουργκ-Φράντσχαγκεν. Το ζευγάρι είχε τρεις γιους:

* Χριστιανός Λεοπόλδος (25 Αυγούστου 1678 &#x2013; 13 Ιουλίου 1707), δούκας του Σ.Χ.Σόντερμπουργκ-Φράντσχαγκεν.
* Λουδοβίκος Κάρολος (4 Ιουνίου 1684 &#x2013; 11 Οκτωβρίου 1708), δούκας του Σ.Χ.Σόντερμπουργκ-Φράντσχαγκεν. Ο γιος του, ο:
** Χριστιανός Αδόλφος Β', κληρονόμησε την κτήση όταν ήταν μικρός, και ήταν ο τελευταίος που κατείχε τον τίτλο.
* Ιωάννης Φραγκίσκος (30 Ιουλίου 1685 &#x2013; 22 Ιανουαρίου 1687).

Απεβίωσε στις 2 Ιανουαρίου 1702 στο Αμβούργο. Ο κλάδος του εξέλειπε με το τέλος τού εγγονού του Χριστιανού Αδόλφου Β'.

## Παραπομπές


Κατηγορία:Δούκες της Γερμανίας
Κατηγορία:Οίκος του Σλέσβιχ-Χόλσταϊν-Σόντερμπουργκ
Λεοπόλδος του Σλέσβιχ-Χόλσταϊν-Σόντερμπουργκ-Βήζενμπουργκ

Ο **Λεοπόλδος**, γερμ.: *Luitpold herzog von Schleswig-Holstein-Sonderbourg-Wiesenbourg* (Μπρζεγκ, 12 Ιανουαρίου 1674 - Βιέννη, 4 Μαρτίου 1744) από τον Οίκο του Σλέσβιχ-Χόλσταϊν-Σόντερμπουργκ ήταν ο 3ος δούκας του Σ.Χ.Σόντερμπουργκ-Βήζενμπουργκ και Ιππότης στο Τάγμα του Χρυσόμαλλου Δέρατος από το 1721.

## Βιογραφία
Ήταν ο τρίτος και τελευταίος δούκας του κλάδου Σ.Χ.Σόντερμπουργκ-Βήζενμπουργκ. Ήταν ο μοναχογιός του Φρειδερίκου δούκα του Σ.Χ.Σόντερμπουργκ-Βήζενμπουργκ (1651–1724) και της Καρολίνας της Λεγκνίτσα-Μπρηγκ (1652–1707). Ο Λεοπόλδος διαδέχθηκε τον πατέρα του ως δούκας, όταν εκείνος απεβίωσε το 1724.

Από το 1721 ήταν ιδιοκτήτης του Κάστρου Βέτσντορφ, το οποίο κληρονόμησε από τη θεία του Μαγδαληνή Σοφία Ελεονώρα δούκισσα του Σλέσβιχ-Χόλσταϊν (1664–1720), ηγουμένη του αβαείου Κέντλινμπουργκ. Από το 1723 ήταν επίσης διάδοχος του Ρορμπαχ. Στις 25 Ιουνίου 1723 απέκτησε από τον πατέρα του, για 110.000 τάλερ, το κάστρο Βήζενμπουεγκ με τα σχετικά εδάφη. Ήδη στις 24 Ιανουαρίου 1725 το πώλησε για 126.400 τάλερ στον Αύγουστο Β' βασιλιά της Σαξονίας. Στη συνέχεια πήγε στη Βιέννη, όπου ήταν μέλος του αυτοκρατορικού συμβουλίου στην αυλή του Καρόλου ΣΤ΄ της Γερμανίας. 

### Οικογένεια
Ασπάστηκε την καθολική πίστη, και νυμφεύτηκε στις 3 Μαΐου 1715 με την πριγκίπισσα Μαρία Ελισάβετ πριγκίπισσα του Λήχτενσταϊν (1683–1744), κόρη του Χανς-Αδάμ Α' πρίγκιπα του Λήχτενσταϊν.
* Θηρεσία (1713-1745), παντρεύτηκε τον Ιωάννη Άλοϋ Α΄ πρίγκιπα του Έτινγκεν-Έτινγκεν-Σπήλμπεργκ. Είχαν τέκνα:
** Mαρία Λεοπολδίνη (1741 - 1795), παντρεύτηκε τον Eρνέστο Χριστόφορο πρίγκιπα του Kάουνιτς (1737 - 1797). Το μόνο τέκνο της, η:
*** Ελεονόρα, κόμισσα του Κάουνιτς-Ρίτμπεργκ, ήταν η πρώτη σύζυγος του Κλέμενς Βένζελ πρίγκιπα του Μέτερνιχ.
** Mαρία Ελεονώρα (1745 - 1812), παντρεύτηκε τον Κάρολο Μπορομέο πρίγκιπα του Λήχτενσταϊν.
** Mαρία Καρλόττα (1743), απεβ. νήπιο.
* Ελεονώρα (1715-1760), παντρεύτηκε τον Ιωσήφ Γκοντζάγκα τελευταίο δούκα της Γκουαστάλλα. Δεν απε΄κτησαν απογόνους.
* Γαβριέλα (1716-1798), παντρεύτηκε τον Kάρολο φρειδερίκο του Φύρστενμπεργκ-Μέσκιρχ. Δεν απέκτησαν απογόνους.
** Καρλόττα (1718-1765), παντρεύτηκε τον Κάρολο Θωμά πρίγκιπα του Λέβενσταϊν-Βέρτχαϊμ-Ρόχεφορτ. Το μόνο τέκνο της:
** Λεοπολδίνη, παντρεύτηκε τον Κάρολο Αλβέρτο Β' πρίγκιπα του Χοενλόε-Βάλντενμπουργκ-Σίλινγκσφυρστ.
* Αντωνία (1721-1735), απεβ. 14 ετών.

## Παραπομπές


## Εξωτερικοί σύνδεσμοι
* 

Κατηγορία:Οίκος του Σλέσβιχ-Χόλσταϊν-Σόντερμπουργκ
Σπιταμένης

Ο **Σπιταμένης** ήταν Σογδιανός (370 π.Χ. – 328 π.Χ.) πολέμαρχος και ηγέτης της εξέγερσης στη *Σογδιανή* και τη Βακτριανή εναντίον του Μεγάλου Αλεξάνδρου, βασιλιά της Μακεδονίας, το 329 π.Χ. Έχει χαρακτηρισθεί από τους σύγχρονους ιστορικούς ως ένας από τους πιο επίμονους αντιπάλους του *Αλέξανδρου*.

## Σύγκρουση με τον Αλέξανδρο
Την άνοιξη του 329 π.Χ. ο *Αλέξανδρος* οδήγησε το στρατό του προς τον Ινδικό Καύκασο. Ταυτόχρονα είχε στείλει ειδικά αποσπάσματα να βρουν και να συλλάβουν το *Σπιταμένη*, ο οποίος το προηγούμενο καλοκαίρι είχε εξολοθρεύσει μια δύναμη Μακεδόνων στη Μαρακάνδη. Η εκστρατεία κατά του *Σπιταμένη* διεξαγόταν με κλασικές επιθέσεις μέσα στα βουνά και αστραπιαίες αντεπιθέσεις των καταδιωκόμενων κατά των αποσπασμάτων του Αλεξάνδρου,που επέφεραν σοβαρές απώλειες στις μακεδονικές μονάδες. Πάντως, ο στρατός του *Σπιταμένη* σταδιακά αποδεκατίστηκε από τους θανάτους και τις λιποταξίες, ωστόσο ο ίδιος αρνιόταν να παραδοθεί, παρόλο που οι σύντροφοί του φοβούνταν ότι το αμείλικτο αυτό κυνήγι έφτανε στο τέλος του και δε θα αργούσαν να πέσουν στα χέρια των ανδρών του Αλεξάνδρου.

Ο Κοίνος, ένας από τους στρατηγούς στους οποίους είχε εμπιστευθεί την εκστρατεία αυτή ο *Αλέξανδρος*, αντιμετώπισε το ιππικό του *Σπιταμένη* και στη μάχη που ακολούθησε το έτρεψε σε φυγή. Αγανακτησμένοι από την τροπή των πραγμάτων και από τις ήττες του *Σπιταμένη*, οι Σκύθες και οι Βάκτριοι που μάχονταν στο πλευρό του τον εγκατέλειψαν, ενώ παράλληλα μια τρίτη δύναμη, η τοπική φυλή των Μασσαγετών, λεηλάτησαν την εφοδιοπομπή του και τον πήραν αιχμάλωτο μαζί τους στην έρημο. Ο *Κοίνος* ανέφερε στον *Αλέξανδρο* ότι η απειλή του *Σπιταμένη* είχε εκλείψει. Πράγματι, αργότερα το κεφάλι του στάλθηκε στο στρατόπεδο του Κοίνου ως χειρονομία καλής θέλησης των ανυπότακτων *Μασσαγετών*, που είχαν την ελπίδα ότι ο *Αλέξανδρος* δε θα τους ενοχλούσε.

## Παραπομπές
Final Masquerade

Το «**Final Masquerade**» είναι τραγούδι του Αμερικανικού ροκ συγκροτήματος Linkin Park. Το τραγούδι κυκλοφόρησε κυκλοφόρησε στις 10 Ιουνίου 2014 ως το πέμπτο single και το εντέκατο κομμάτι του έκτου στούντιο άλμπουμ του συγκροτήματος, *[[The Hunting Party]]*. Την παραγωγή του τραγουδιού ανέλαβαν οι Μάικ Σινόντα και Μπραντ Ντέλσον, ενώ ο Εμίλ Χέινι υπήρξε συμπαραγωγός. 

Μια ακουστική εκδοχή του τραγουδιού κυκλοφόρησε ψηφιακά στις 19 Φεβρουαρίου 2015.

## Λίστα κομματιών

## Παραπομπές


## Εξωτερικοί σύνδεσμοι

* Επίσημο μουσικό βίντεο στο YouTube

Κατηγορία:Τραγούδια του 2014
Κατηγορία:Singles του 2014
Κατηγορία:Singles της Warner Bros. Records
Κατηγορία:Τραγούδια των Linkin Park
Κατηγορία:Τραγούδια γραμμένα από τον Μάικ Σινόντα
Φρειδερίκος του Σλέσβιχ-Χόλσταϊν-Σόντερμπουργκ-Βήζενμπουργκ

Ο **Φρειδερίκος**, γερμ.: *Friedrich herzog von Schleswig-Holstein-Sonderbourg-Wiesenbourg* (Χάσελχεκε, Έσση-Χόμπουργκ, 2 Φεβρουαρίου 1652 - Κάστρο Βήζενμπουργκ, 7 Οκτωβρίου 1724) από τον Οίκο του Σλέσβιχ-Χόλσταϊν-Σόντερμπουργκ ήταν ο 2ος δούκας του Σ.Χ.Σόντερμπουργκ-Βήζενμπουργκ και ένας στρατάρχης της αυτοκρατορίας.

## Βιογραφία
Ήταν ο πρωτότοκος γιος του Φίλιππου Λουδοβίκου δούκα του Σ.-Χ.-Σόντερμπουργκ-Βήζενμπουργκ (1620-1689) και της Άννας Μαργαρίτας της Έσσης-Χόμπουργκ (1629-1686).

Το 1672 εντάχθηκε στον αυτοκρατορικό Στρατό ως διοικητής ενός συντάγματος θωρακοφόρων στην Ουγγαρία. Το 1676 έγινε στρατηγός fieldwachtmeister, τον Μάρτιο του 1689 στρατηγός του Ιππικού και τελικά στρατάρχης το 1696. Στις 29 Μαΐου 1676 του απονεμήθηκε το παράσημο του ελέφαντα στην Κοπεγχάγη.

Ο Φρειδερίκος έγινε δούκας μετά το τέλος τού πατέρα του το 1689. Το 1675 είχε αποκτήσει το ανακαινισμένο κάστρο Βήζενμπουργκ με τις σχετικές εκτάσεις για 100.000 τάλερ, το οποίο μεταπώλησε το 1723 στο μόνο τέκνο του για 110.000 τάλερ. Απεβίωσε ένα χρόνο αργότερα.

## Οικογένεια
Ήδη στις 14 Ιουλίου 1672 είχε νυμφευτεί κρυφά στο Κάστρο Μπζεγκ την τελευταία των Πιάστ-Σιλεσίας, την Καρολίνα της Λεγκνίτσα-Μπρηγκ (1652–1707). Ο καθολικός γάμος νομιμοποιήθηκε στις 10 Μαΐου 1673, και αναγνωρίστηκε από τον αυτοκράτορα Λεοπόλδο στις 15 Ιουλίου 1673. Υπήρχε μόνο ένας γιος από αυτόν τον γάμο, ο:
* Λεοπόλδος (1674–1744). Το ζεύγος χώρισε το 1680.

## Παραπομπές


## Πηγές
* DNB
* Museen Nord

## Εξωτερικοί σύνδεσμοι
* 

Κατηγορία:Οίκος του Σλέσβιχ-Χόλσταϊν-Σόντερμπουργκ
Μεταπνευμονοϊός

**Μεταπνευμονοϊός** αποκαλείται ένα γένος ιών στην οικογένεια *[[Πνευμονοϊοί]]*.

Το γένος περιλαμβάνει δύο είδη:

* Μεταπνευμονοϊός πτηνών (AMPV)
* Ανθρώπινος μεταπνευμονοϊός (HMPV)

## Παραπομπές


Κατηγορία:Ιοί
Θεώρημα Νοτίου Πόλου

Στην γεωμετρία, το **θεώρημα Νοτίου Πόλου** λέει ότι σε ένα τρίγωνο, το σημείο τομής της εσωτερικής διχοτόμου μίας γωνίας του και της μεσοκαθέτου της απέναντι πλευράς της είναι σημείο του περιγεγραμμένου του κύκλου.

Πιο συγκεκριμένα, σε ένα τρίγωνο \rm AB\Gamma με \rm AB \neq A\Gamma, το σημείο τομής του φορέα της διχοτόμου \rm A\Delta της \hat{\rm A} και της μεσοκαθέτου της \rm B\Gamma ανήκει στον περιγεγραμμένο κύκλο του τριγώνου.

Ισχύει επίσης ότι το σημείο της τομής του φορέα της εξωτερικής διχοτόμου και της μεσοκαθέτου ανήκει στον περιγεγραμμένο κύκλο του τριγώνου και είναι αντιδιαμετρικό του πρώτου.

## Απόδειξη

## Επέκταση
Σε ένα τρίγωνο \rm AB\Gamma με \rm AB \neq A\Gamma, το σημείο τομής του φορέα της εξωτερικής διχοτόμου της \hat{\rm A} και της μεσοκαθέτου της \rm B\Gamma ανήκει στον περιγεγραμμένο κύκλο του τριγώνου.
{2}.
* Οι γωνίες \widehat{\rm Z B\Gamma} και \widehat{\rm ZA B} είναι ίσες ως εγγεγραμμένες που βαίνουν στο ίδιο τόξο. 
* Οι γωνίες \widehat{\rm BZ\Gamma} και \hat{\rm A} είναι επίσης ίσες ως εγγεγραμμένες που βαίνουν στο ίδιο τόξο. 
* Τέλος, από το τρίγωνο \rm B\Gamma Z, 
::
\begin{align}
\widehat{\rm Z\Gamma B} 
 & = 180^\circ - \widehat{\rm BZ\Gamma} - \widehat{\rm Z\Gamma B} \\
 & = 180^\circ - \hat{\rm A} - (90^\circ - \frac{\hat{\rm A}}{2}) \\
 & = 90^\circ - \frac{\hat{\rm A}}{2} \\
 & = \widehat{\rm Z\Gamma B}.
\end{align}

}}
## Δείτε επίσης
* Μεσοκάθετος
* Εσωτερική διχοτόμος τριγώνου
* Εξωτερική διχοτόμος τριγώνου

## Σημειώσεις


## Παραπομπές


Κατηγορία:Κύκλος
Ετιέν ντε Βινιόλ

δεξιά|μικρογραφία|200x200εσ| Ο Λα Ιρ και ο Ξεντράιγ απεικονίζονται σε ένα εικονογραφημένο βιβλίο του 15ου αι.
Ο **Στέφανος του Βινιόλ**, κύριος του Μονμοριγιόν, καστροφύλακας του Λονγκυεβίλ, γαλλ.: *Étienne de Vignolles, Sieur de Montmorillon, Chatelain de Longueville*, επίσης γνωστός ως **La Hire** (1390 &#x2013; 11 Ιανουαρίου 1443), ήταν Γάλλος στρατιωτικός διοικητής κατά τη διάρκεια του Εκατονταετούς Πολέμου.

## Το παρωνύμιό του
Μία εξήγηση για το παρωνύμιό του **La Hire** θα ήταν ότι οι Άγγλοι τον αποκαλούσαν "the Hire-God" (Ira Dei: η οργή του Θεού). Εναλλακτικά, το όνομά του μπορεί απλώς να προέρχεται από το γαλλικό *hérisson* (σκαντζόχοιρος), επειδή είχε μια "ακανθώδη" (ευερέθιστη) διάθεση. 

## Στρατιωτική σταδιοδρομία
Ο Λα Ιρ ακολούθησε στον Κάρολο Ζ' το 1418, όταν ο αγγλικός στρατός εισέβαλε στη Γαλλία. Αν και δεν ήταν ευγενής, ο La Hire θεωρούνταν πολύ ικανός στρατιωτικός ηγέτης, καθώς και καταξιωμένος αναβάτης.  Τρία χρόνια αργότερα, το 1421, πολέμησε στη μάχη του Μπωζέ. Μαζί με τον Ιωάννη κόμη του Ντυνουά, ο Λα Ιρ ασχολήθηκε με τον εντοπισμό και τις αψιμαχίες στην ύπαιθρο βόρεια, ως το Παρίσι.  Το 1427, τόσο ο Λα Ιρ όσο και ο κόμης του Ντυνουά ανακούφισαν την πολιορκία του Moνταρζί.  Ήταν στενός σύντροφος της Ιωάννας της Λωραίνης. Ήταν ένας από τους λίγους στρατιωτικούς ηγέτες, που πίστεψαν σε αυτήν και στην έμπνευση που έφερε,  και πολέμησε μαζί της στην Ορλεάνη.  Στη μάχη του Παταί, ο Λα Ιρ διοικούσε την εμπροσθοφυλακή, και κέρδισε μία μεγάλη νίκη για τη Γαλλία.  Ο Λα Ιρ ήταν επίσης γνωστός για την προσευχή του πριν πάει στη μάχη, κάτι που θα μπορούσε να αποδοθεί στην επιρροή της Ιωάννας.  Το 1430 ο Λα Ιρ κατέλαβε την αγγλική οχύρωση του Σατώ γκαγιάρ.  Φυλακίστηκε στο Ντουρντάν την άνοιξη του 1431. Κέρδισε τη μάχη του Ζερμεραουά το 1435 και έγινε στρατηγός της Νορμανδίας το 1438. Οι δύο τελευταίες μεγάλες στρατιωτικές του συμπλοκές σημειώθηκαν το 1440 στο Ποντουάζ, όπου βοήθησε τον κόμη του Ντυνουά να το καταλάβει από τους Άγγλους, και το 1442 βοήθησε τον Κάρολο Α΄ δούκα της Ορλεάνης στην κατάληψη του Λα Ρεόλ.  Απεβίωσε στο Moντωμπάν στις 11 Ιανουαρίου 1443, από άγνωστη ασθένεια.

## Στη λαϊκή κουλτούρα
Στη γαλλική παράδοση, το "La Hire" χρησιμοποιείται ως άλλο όνομα για τον Βαλέ κούπα.  Το όνομά του παραμένει ως σύνθημα για μια χολερική διάθεση.

## Δείτε επίσης
* Πολιορκία της Ορλεάνης
* Μάχη του Ζαρζώ
* Μάχη του Mενγ-συρ-Λουάρ
* Μάχη του Μπωζανσύ

## Παραπομπές


## Πηγές
* 
* 

## Εξωτερικοί σύνδεσμοι
* 

Κατηγορία:Πρόσωπα του Εκατονταετούς Πολέμου
Διηπειρωτικό Κύπελλο Ποδοσφαίρου Κ-20

Το **Διηπειρωτικό Κύπελλο Ποδοσφαίρου Κ-20** (Ισπανικά: *Sub-20 Intercontinental*, Πορτογαλικά: *Intercontinental de Sub-20*) είναι ένας ποδοσφαιρικός αγώνας που διοργανώνεται από την ΚΟΝΜΕΜΠΟΛ και την ΟΥΕΦΑ. Ο αγώνας διεκδικείται από τους νικητές των διοργανώσεων συλλόγων νέων της Νότιας Αμερικής και της Ευρώπης, το Κόπα Λιμπερταδόρες Κ-20 και το ΟΥΕΦΑ Γιουθ Λιγκ, αντίστοιχα. Διοργανώνεται ως ετήσιος εφάπαξ αγώνας, είναι μια διοργάνωση νέων που ισοδυναμεί με το πρώην Διηπειρωτικό Κύπελλο, στο οποίο συμμετείχαν οι πρωταθλητές συλλόγων της Ευρώπης και της Νότιας Αμερικής. Ο διαγωνισμός ξεκίνησε το 2022 ως μέρος μιας ανανεωμένης συνεργασίας μεταξύ της ΚΟΝΜΕΜΠΟΛ και της ΟΥΕΦΑ. Η πορτογαλική Μπενφίκα κέρδισε την πρώτη έκδοση το 2022.

## Τελικοί

## Αποτελέσματα για κάθε σύλλογο

## Αποτελέσματα για κάθε χώρα

## Αποτελέσματα για κάθε ομοσπονδία

## Παραπομπές


## Εξωτερικοί σύνδεσμοι

* 
* 

Κατηγορία:ΟΥΕΦΑ
Πρωθυπουργός της Αρούμπας

Ο **πρωθυπουργός της Αρούμπας** (στην παπιαμέντο: *Prome minister di Aruba*, Ολλανδικά: *Premier van Aruba*) είναι ο ντε φάκτο επικεφαλής του εκτελεστικού τμήματος της κυβέρνησης. Μαζί με το Συμβούλιο των Υπουργών της Αρούμπα, αποτελούν το εκτελεστικό τμήμα της κυβέρνησης της Αρούμπας.

## Κατάλογος των πρωθυπουργών της Αρούμπας

## Παραπομπές
Ακονιτάση

Η **ακονιτάση** είναι ένζυμο που συμμετέχει στον κύκλο του κιτρικού οξέος (ή κύκλος του Κρεμπς), έναν βασικό βιοχημικό κύκλο που λαμβάνει χώρα στα μιτοχόνδρια των κυττάρων και είναι υπεύθυνος για την παραγωγή ενέργειας.

## Λειτουργία
# Μετατροπή του κιτρικού οξέος:
#* Η ακονιτάση καταλύει την ισομερίωση του κιτρικού οξέος (citrate) σε ισοκιτρικό οξύ (*isocitrate*).
#* Αυτή η αντίδραση γίνεται μέσω ενός ενδιάμεσου προϊόντος που ονομάζεται cis-ακονιτικό οξύ.
# Ρόλος στον κύκλο του Krebs:
#* Η μετατροπή αυτή είναι ένα από τα πρώτα στάδια του κύκλου και είναι σημαντική για τη συνέχιση των αντιδράσεων που οδηγούν στην παραγωγή ενεργειακών μορίων, όπως το ATP, το NADH και το FADH2.
# Μηχανισμός:
#* Το ένζυμο χρησιμοποιεί ένα μόριο σιδήρου (Fe²⁺) για να βοηθήσει στη μεταφορά της υδροξυλικής ομάδας (-OH) από μία θέση του κιτρικού οξέος σε μία άλλη, σχηματίζοντας το ισοκιτρικό οξύ.

## Κλινική σημασία
* Η λειτουργία της ακονιτάσης μπορεί να επηρεαστεί από την οξειδωτική βλάβη (*oxidative stress*), καθώς το ενεργό της κέντρο περιέχει ομάδες θείου και σιδήρου (Fe-S clusters), που είναι ευαίσθητες στις αντιδράσεις με ελεύθερες ρίζες.
* Μπορεί επίσης να εμπλέκεται σε ασθένειες όπως οι νευροεκφυλιστικές παθήσεις (π.χ. νόσος του Πάρκινσον) λόγω της σύνδεσής της με το μεταβολισμό ενέργειας.

## Ενδιαφέρον
Το όνομα «ακονιτάση» προέρχεται από το ενδιάμεσο προϊόν της αντίδρασης, το ακονιτικό οξύ, το οποίο σχηματίζεται κατά τη διαδικασία.

## Παραπομπές


Κατηγορία:Ένζυμα
Πνευμονοϊοί

**Πνευμονοϊοί** (*Pneumoviridae*, από την ελληνική *«πνεύμονας»* + την λατινική «*virus»-«viridae»*/«ιός»), είναι ο όρος για την οικογένεια ιών RNA αρνητικού κλώνου στην τάξη *Mononegavirales*. Οι άνθρωποι, τα βοοειδή και τα τρωκτικά χρησιμεύουν ως φυσικοί ξενιστές. Οι λοιμώξεις της αναπνευστικής οδού συνδέονται με ιούς μέλη, όπως ο ανθρώπινος αναπνευστικός συγκυτιακός ιός (RSV). Υπάρχουν πέντε είδη στην οικογένεια που χωρίζονται στα γένη Μεταπνευμονοϊού (*Metapneumovirus*) και Ορθοπνευμονοϊού (*Orthopneumovirus*). Η οικογένεια θεωρούνταν ως υποοικογένεια των Παραμυξοϊών (*Paramyxoviridae*), αλλά έχει επαναταξινομηθεί από το 2016.

## Ταξινόμηση

## Παραπομπές


Κατηγορία:Ιοί
Κατηγορία:Παγκόσμια υγεία
One More Light (τραγούδι)

Το «**One More Light**» είναι μπαλάντα του Αμερικανικού ροκ συγκροτήματος Linkin Park. Κυκλοφόρησε στις 3 Οκτωβρίου 2017 ως το τρίτο single και το ένατο κομμάτι του έβδομου στούντιο άλμπουμ του συγκροτήματος, *[[One More Light]]*, το τελευταίο σημαντικό single με τον για πολλά χρόνια τραγουδιστή του συγκροτήματος Τσέστερ Μπένινγκτον και το δεύτερο single που κυκλοφόρησε μετά από τον θάνατό του. Το τραγούδι γράφθηκε από τους Μάικ Σινόντα και Εγκ Γουάιτ.

Το μουσικό βίντεο του τραγουδιού έλαβε υποψηφιότητα για Καλύτερο Ροκ Βίντεο στα Βραβεία MTV Video Music του 2018.

## Μουσικό βίντεο
Το επίσημο μουσικό βίντεο του τραγουδιού δημοσιεύθηκε στο κανάλι των Linkin Park στο YouTube στις 18 Σεπτεμβρίου 2017, σε σκηνοθεσία των Τζο Χαν και Μαρκ Φιόρε. Περιλαμβάνει πλάνα του Τσέστερ όσο τραγουδάει ανάμεσα στους φαν, πλάνα από συναυλίες όπως τις *[[Live in Texas (άλμπουμ, Linkin Park)|Live in Texas]]* και *[[Road to Revolution: Live at Milton Keynes]]*, από παρελθοντικά μουσικά βίντεο των τραγουδιών «Burn It Down», «Waiting for the End» και «Powerless» και από το ίδιο το συγκρότημα ανά τα χρόνια. Για τη δημιουργία του μουσικού βίντεο, ο Χαν δήλωσε:Ήταν απίστευτα συγκινητικό να δουλέψω σε αυτό και ειδικά να το παρακολουθήσω. Νιώθω πως κάνοντάς το, όχι μόνο αντιμετωπίσαμε κάποιους από τους μεγαλύτερούς μας φόβους, αλλά μας επέτρεψε και να χρησιμοποιήσουμε τα ταλέντα μας για να δώσουμε λίγο φως σε αυτούς που το χρειάζονται. Όσο προχωράμε στο σόου του Hollywood Bowl και παραπέρα, σκέφτομαι τους ανθρώπους που συνδέθηκαν με το συγκρότημα, εντός και εκτός του κύκλου μας. Το βίντεο είναι μια καλόβουλη πράξη για αυτούς που θέλουν αυτή τη σύνδεση.

## Παραπομπές


## Εξωτερικοί σύνδεσμοι

* Επίσημο μουσικό βίντεο στο YouTube

Κατηγορία:Τραγούδια του 2017
Κατηγορία:Singles του 2017
Κατηγορία:Τραγούδια των Linkin Park
Κατηγορία:Τραγούδια γραμμένα από τον Μάικ Σινόντα
Κατηγορία:Singles της Warner Bros. Records
Ντέρμπι Τρικάλων - Αναγέννησης Καρδίτσας

Ως **Ντέρμπι Αναγέννησης Καρδίτσας-Τρικάλων** (ή **Ντέρμπι Καρδίτσας - Τρικάλων**) αναφέρεται η αθλητική αναμέτρηση ανάμεσα στις ομάδες του Α.Ο. Τρικάλων και της Αναγέννησης Καρδίτσας, κατά κύριο λόγο στο ποδόσφαιρο. Μαζί με τις αναμετρήσεις ανάμεσα στην Νίκη Βόλου ή τον Ολυμπιακό Βόλου και στην Λάρισα, αλλά και ενδεχομένως στο Ντέρμπι του Βόλου, αποτελούν ένα από τα αξιόλογα ποδοσφαιρικά ντέρμπι της Θεσσαλίας.

## Γενική περιγραφή

### Ίδρυση των συλλόγων

#### Α.Ο. Τρίκαλα
Ο Α.Ο. Τρίκαλα ιδρύθηκε στις 16 Ιουλίου του 1963 ύστερα από την συγχώνευση του Αχιλλέα Τρικάλων και της Α.Ε. Τρικάλων. Χρώματα της ομάδας είναι το μπλε, το κόκκινο και το λευκό. Ως έμβλημα του Α.Ο. Τρίκαλα αποτελούν δύο συνδεδεμένοι κύκλοι, ένας μπλε και ένας κόκκινος, που συμβολίζουν την συνένωση των δύο ομάδων του Αχιλλέα (μπλε) και της ΑΕΤ (κόκκινο).

Το πρώτο διοικητικό συμβούλιο αποτελούνταν από τους:

* Πρόεδρος: Γεώργιος Χατζόπουλος
* Α΄ Αντιπρόεδρος: Κωνσταντίνος Κλιάφας
* Β΄ Αντιπρόεδρος: Ελευθέριος Σίμος
* Ταμίας: Νικόλαος Παπαπολύζος
* Γενικός Γραμματέας: Βασίλειος Τσαπάλας
* Γενικός Αρχηγός: Χρήστος Γιωτάκης
* Έφορος: Στέργιος Στόφας
* Μέλη: Βασίλειος Κωστόπουλος, Κίμωνας Πυργιώτης, Κωνσταντίνος Φούσκας, Δημήτριος Λάμπρου & Γεώργιος Λεβέντης

#### Αναγέννηση Καρδίτσας
Η Αναγέννηση Καρδίτσας ιδρύθηκε στις 16 Οκτωβρίου 1904 και τα χρώματα της είναι το κίτρινο και το μαύρο. Η επικύρωση του καταστατικού της Αναγέννησης Καρδίτσας υπογράφτηκε από τον τότε διάδοχο Κωνσταντίνο Α΄ και τον Υπ. Εσωτερικών Νικόλαο Θεοτόκη στις 16 Οκτωβρίου 1904.

Ιδρυτές του συλλόγου ήταν εξέχουσες προσωπικότητες της τότε Καρδίτσας, που αποτέλεσαν και το πρώτο Διοικητικό Συμβούλιο του σωματείου:
* Πρόεδρος: Καραθάνος Ηρακλής, έμπορος.
* Γενικός Γραμματέας: Σαμαρόπουλος Γεώργιος, αγροτοκαλλιεργητής και δημοσιογράφος αργότερα
* Μέλη:
** Παλαμιώτης Αθανάσιος, έμπορος
** Χριστούλας Περικλής, νομικός και βουλευτής επαρχίας Καρδίτσας αργότερα
** Παρθένης Άγγελος, αθλητής σφαιροβολίας
** Κόφφας Γεώργιος, τραπεζίτης
** Σαμαράκης Κωνσταντίνος, θείος του λογοτέχνη Αντώνη Σαμαράκη.

## Έδρες
Το ντέρμπι μεταξύ των δύο ομάδων λαμβάνει χώρα στις έδρες των δύο ομάδων σε Τρίκαλα και Καρδίτσα.
Ο ΑΟΤ ως φυσική του έδρα έχει το Δημοτικό Στάδιο Τρικάλων, χωρητικότητας 15.000 θεατών, όπου βρίσκεται στην πόλη των Τρικάλων, ενώ έδρα της Αναγέννησης είναι το Δημοτικό Στάδιο Καρδίτσας, χωρητικότητας 13.000 θέσεων και το οποίο βρίσκεται στην πόλη της Καρδίτσας.

## Αναμετρήσεις και στατιστικά
### Εθνικές κατηγορίες

### Κύπελλο Ελλάδας

### Φιλικά

### Στατιστικά επίσημων αγώνων

## Παραπομπές


## Πηγές - Εξωτερικοί σύνδεσμοι

* Προϊστορία ΑΣΑ-ΑΟΤ. 11/12/2021.

* Προϊστορία ΑΟΤ-ΑΣΑ. 12/3/2016.

Κατηγορία:Ποδοσφαιρικά ντέρμπι στην Ελλάδα
Κατηγορία:Ποδοσφαιρικά παιχνίδια ελληνικών ομάδων
Κατηγορία:Α.Ο. Τρίκαλα
Κατηγορία:Α.Σ. Αναγέννηση Καρδίτσας 1904
Κατηγορία:Αθλητισμός στη Θεσσαλία
Λογική άρνηση

Στη μαθηματική λογική, **λογική άρνηση** είναι ο λογικός τελεστής που δίνει αποτέλεσμα αληθές όταν ο όρος στον οποίο ενεργεί είναι ψευδής, και ψευδές όταν ο όρος είναι αληθής. Με απλά λόγια αντιστρέφει την αρνητική τιμή της εισόδου.

Για τη λογική άρνηση χρησιμοποιούνται τα σύμβολα **NOT** (από την αγγλική λέξη  για το *όχι*), \lnot και !.

## Πίνακας αλήθειας

Παρακάτω δίνεται ο πίνακας αλήθειας για την πρόταση \neg p:
:
όπου 0 είναι ψευδής και 1 είναι αληθής τιμή.

## Ιδιότητες
* (**Διπλή άρνηση**) Για κάθε x, ισχύει ότι \neg \neg x = x.

* (**[[Τύποι Ντε Μόργκαν]]**) Για κάθε x και y, ισχύει ότι
::\neg (x \vee y) = \neg x \wedge \neg y, 
:και
::\neg (x \wedge y) = \neg x \vee \neg y.
## Δείτε επίσης
* Άλγεβρα Μπουλ
* Σχετικό συμπλήρωμα
* Δυφιοτελής άρνηση

## Παραπομπές


Κατηγορία:Μαθηματική λογική
Κατηγορία:Άλγεβρα Μπουλ
Κατηγορία:Λογικοί τελεστές
NGC 7056

Ο **[[Νέος Γενικός Κατάλογος|NGC]] 7056** είναι ραβδωτός σπειροειδής γαλαξίας ο οποίος απέχει περίπου 225 εκατομμύρια έτη φωτός και βρίσκεται στον αστερισμό Πήγασο. Τον ανακάλυψε ο αστρονόμος Άλμπερτ Μαρτ (Albert Marth) στις 17 Σεπτεμβρίου 1863 και εκ νέου, ανεξάρτητα από τον προαναφερθέντα, ο Τρούμαν Χένρυ Σάφορντ (Truman Henry Safford) στις 29 Σεπτεμβρίου 1866.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Πήγασος (αστερισμός)
7056
66641
11734
01382
Πέτρος Ζαμπέλης

Ο **Πέτρος Ζαμπέλης** (Αίγυπτος, 1939 – Αθήνα, Νοέμβριος 2022) ήταν ελληνικής καταγωγής εικονογράφος και διακοσμητής, βραβευμένος στην Ελλάδα (όπου εγκαταστάθηκε μόνιμα το 1959) και διεθνώς, για το έργο του. Απόφοιτος της Ακαδημίας Καλών Τεχνών της Ρώμης, ασχολήθηκε κυρίως με την εικονογράφηση παιδικών βιβλίων, ενώ έλαβε μέρος σε πολλές πανελλήνιες και διεθνείς εκθέσεις. Εργάστηκε επί σειρά ετών σαν συνεργάτης των εκδόσεων Ψυχογιού, Μίνωα, Καστανιώτη, Εστίας, Κέδρου κ.α. Συνεισέφερε, ακόμη, στην εικονογράφηση εκδόσεων για το Μουσείο Γουλανδρή. 
Πηγή
http://www.eete.gr/pressitem/?listid=3&rowid=2466

## Παραπομπές


Κατηγορία:Έλληνες εικονογράφοι
Ναός του Αγίου Σπυρίδωνα (Μανχάταν)

Ο **Ιερός Ναός του Αγίου Σπυρίδωνα** είναι μια ελληνική ορθόδοξη εκκλησία, η οποία υπάγεται στην Ελληνική Ορθόδοξη Αρχιεπισκοπή Αμερικής. Βρίσκεται στη διεύθυνση Wadsworth Avenue 124, στη συνοικία Washington Heights του Μανχάταν, στη Νέα Υόρκη. Είναι γνωστός για την βυζαντινή αρχιτεκτονική του, τόσο εξωτερικά όσο και εσωτερικά, με χαρακτηριστικές βυζαντινές τοιχογραφίες που κοσμούν τους εσωτερικούς του χώρους.

## Ιστορία
Το σημερινό κτίριο του Αγίου Σπυρίδωνος εγκαινιάστηκε το 1952 από τον Αρχιεπίσκοπο Αμερικής Μιχαήλ. Στον ίδιο χώρο υπήρχε παλαιότερος ναός ο οποίος κατεδαφίστηκε.  Στα μέσα του 20ού αιώνα, η περιοχή φιλοξενούσε μεγάλο αριθμό Ελλήνων μεταναστών.  Ωστόσο, μέχρι το τέλος του αιώνα, ο πληθυσμός της περιοχής άλλαξε, η κοινότητα της εκκλησίας μειώθηκε και η ίδια αντιμετώπισε οικονομικές δυσκολίες.

Η ενορία διαχειριζόταν επίσης το γειτονικό σχολείο του Αγίου Σπυρίδωνα, το οποίο, όπως και η εκκλησία, αντιμετώπισε οικονομικές δυσκολίες λόγω έλλειψης χρηματοδότησης μέχρι το τέλος του αιώνα.

Μετά την καταστροφή της Ελληνικής Ορθόδοξης Εκκλησίας του Αγίου Νικολάου από την κατάρρευση του νότιου πύργου του Παγκόσμιου Κέντρου Εμπορίου κατά τις επιθέσεις της 11ης Σεπτεμβρίου 2001, οι πιστοί του Αγίου Νικολάου εκκλησιάζονταν  στην εκκλησία του Αγίου Σπυρίδωνα.

## Αρχιτεκτονική
Ο βυζαντινός ναός αναγεννησιακού ρυθμού εγκαινιάστηκε το 1952.

## Εξωτερικοί σύνδεσμοι

*

Κατηγορία:Εκκλησίες στη Νέα Υόρκη
Κατηγορία:Ελληνική Ορθόδοξη Αρχιεπισκοπή Αμερικής
Κατηγορία:Ελληνορθόδοξες εκκλησίες
Κατηγορία:Εκκλησίες αφιερωμένες στον Άγιο Σπυρίδωνα
Se-ma-for

Το **Se-ma-for** είναι πολωνικό κινηματογραφικό και animation στούντιο. Ιδρύθηκε στη Λοτζ της Πολωνίας το 1947 και η εταιρεία έχει δημιουργήσει πολλά animation κινούμενα σχέδια και animation stop motion για νεαρό και μεγαλύτερο κοινό. Το όνομα, που σημαίνει κυριολεκτικά *Se-ma-phore*, είναι μια συντομογραφία του *Studio Małych Form Filmowych* - Στούντιο για Μικρές Φόρμες Ταινιών. Το στούντιο διαλύθηκε το 2018.

Οι πιο διάσημες παραγωγές της περιλαμβάνουν τα παιδικά προγράμματα: *[[Μις Ουσάτεκ]]*, *[[Tots TV]]*, *Przygody misia Colargola* («Περιπέτειες του Κολάργκολ του Αρκούδου»), *The Moomins* (πολωνικά: *Opowiadania Muminków*), *Przygody kota Filemona* («Περιπέτειες του Φιλέμονα του Γάτου»), *Przygód kilka wróbla Ćwirka* («Λίγες Περιπέτειες του Τσβίρεκ του Σπουργιτιού»), *Zaczarowany ołówek* («Μαγικό μολύβι»), και η ταινία *[[Ο Πέτρος & ο λύκος (ταινία, 2006)|Ο Πέτρος & ο λύκος]]*.

Από τον Ιούνιο του 2008 έως τον Σεπτέμβριο του 2016, το στούντιο βρισκόταν στην Οδό Ταργκόβα 1/3, στις εγκαταστάσεις του παλιού εργοστασίου θερμότητας και ηλεκτρικής ενέργειας EC1, όπου ιδρύθηκε το Εθνικό Κέντρο Κινηματογραφικού Πολιτισμού. Τον Σεπτέμβριο του 2016, το στούντιο και το Μουσείο Animation μεταφέρθηκαν στο μετα-βιομηχανικό συγκρότημα WIMA, στην Οδό Πιουσούτσκι 135. Το 2017, το στούντιο μεταφέρθηκε στο κτίριο στην Οδό Σιενκιέβιτς 100, όπου λειτουργούσε μέχρι τον Μάιο του 2018. Τον Μάιο του 2018, μετά την παραίτηση του προέδρου και την αποχώρησή του από την Πολωνία, η δραστηριότητα του στούντιο ανεστάλη.

## ''Ο Πέτρος και ο λύκος''
Τον Φεβρουάριο του 2008, μία από τις μικρού μήκους ταινίες animation του, *[[Ο Πέτρος & ο λύκος (ταινία, 2006)|Ο Πέτρος & ο λύκος]]*, σε σκηνοθεσία της Σούζι Τέμπλετον και τον Μάρεκ Σκρομπέτσκι ως επικεφαλής σχεδιαστή σκηνής και συν-σκηνοθέτη, έλαβε το Όσκαρ Καλύτερης Ταινίας Κινουμένων Σχεδίων Μικρού Μήκους. Ήταν η δεύτερη βραβευμένη με Όσκαρ ταινία που δημιούργησε το στούντιο - η πρώτη ήρθε στην ίδια κατηγορία το 1982 - *[[Ταγκό (ταινία, 1981)|Ταγκό]]* από τον Ζμπίγκνιεφ Ριμπτσίνσκι.

Η κύρια φωτογράφιση διεξήχθη πλήρως στο στούντιο animation Se-ma-for στο Λοτζ της Πολωνίας.

## Παραπομπές


## Εξωτερικοί σύνδεσμοι

* 

Κατηγορία:Εταιρίες παραγωγής κινουμένων σχεδίων
Κατηγορία:Κινηματογραφικές εταιρίες παραγωγής
Κατηγορία:Κινηματογραφικά στούντιο
Κατηγορία:Πολιτισμός στο Λοτζ
Οδός Στανίσουαφ Μονιούσκο (Λοτζ)

[μικρογραφία| Πρώην Πέρασμα του Μέγιερ (φωτογραφία του [Μπρονίσουαφ Βιλκοσέφσκι, 1896).]]
μικρογραφία| Η βίλα του Λούντβικ Μέγιερ στον αριθμό 4 (φωτογραφία Μπρονίσουαφ Βιλκοσέφσκι, γύρω στο 1900).
Η **Οδός Στανίσουαφ Μονιούσκο** (), προηγουμένως γνωστή ως **Πέρασμα του Μέγιερ** (), είναι δρόμος στο Λοτζ της Πολωνίας, στην περιοχή Σρουντμιέστσιε, μήκους 0,3 χλμ., που τρέχει σχεδόν παράλληλα με την Οδό Πιοτρκόφσκα προς την Οδός Χένρικ Σιενκιέβιτς. Είναι το πρώην ιδιωτικό πέρασμα του Λούντβικ Μέγιερ με τις νεοαναγεννησιακές βίλες, σχεδιασμένες από τον Χιλάρι Μαγέφσκι.

Βρίσκεται εξ ολοκλήρου στην τουριστική και ιστορική ζώνη της πόλης. Το πολεοδομικό συγκρότημα της οδού είναι εγγεγραμμένο στο μητρώο μνημείων.

Υπάρχει αμφίδρομη κυκλοφορία σε όλο το μήκος της οδού (από τον Φεβρουάριο του 2017). Μέχρι τις 11 Σεπτεμβρίου 2002 είχε την ιδιότητα του περιφερειακού δρόμου, και εκείνη την ημέρα περιορίστηκε (με ψήφισμα αριθ. LXXXVI/1902/02 του Δημοτικού Συμβουλίου στο Λοτζ) σε δημοτική οδό.

Ολόκληρος ο δρόμος βρίσκεται εντός της Ρωμαιοκαθολικής ενορίας της Υψώσεως του Τιμίου Σταυρού.

## Ιστορία

## Παραπομπές


## Βιβλιογραφία

* 
* 
* 
* 
* 
* 
* 
* 
* 

Κατηγορία:Οδοί στο Λοτζ
Κατηγορία:Σρουντμιέστσιε (Λοτζ)
Κατηγορία:Ιστορικά μνημεία της Πολωνίας
Κώστας Κοτσανάς

Ο **Κώστας Κοτσανάς** (Σελιάνα Αχαΐας, 1963) είναι Έλληνας μηχανικός και ιδρυτής του Μουσείου Αρχαίας Ελληνικής Τεχνολογίας Κώστα Κοτσανά.

## Βιογραφικό
Γεννήθηκε στην Σελιάνα Αχαΐας το 1963. Σπούδασε μηχανολόγος-μηχανικός στην Πολυτεχνική Σχολή Πατρών και ήδη από τα φοιτητικά του χρόνια καταπιάστηκε με την μελέτη της αρχαίας ελληνικής τεχνολογίας. Έμπνευση αποτέλεσε σύμφωνα με τον ίδιο, μια συζήτηση με τον ακαδημαϊκό Ανδρέα Δημαρόγκωνα κατά τη διάρκεια των σπουδών του, σχετικά με τους *απτόμενους τροχούς* του Αριστοτέλη. Η ενασχόλησή του με την αρχαία ελληνική τεχνολογία συστηματοποιήθηκε ιδίως από το 1990 και μετά, οπότε και ξεκίνησε την κατασκευή λειτουργικών ομοιωμάτων μηχανισμών. Παράλληλα δραστηριοποιήθηκε επαγγελματικά ως μόνιμος εκπαιδευτικός στην Δευτεροβάθμια Εκπαίδευση, από το 1991 ενώ το 2003 έγινε διευθυντής στο Σχολείο Δεύτερης Ευκαιρίας Πύργου.

Είναι ενεργό μέλος της Εταιρείας Μελέτης Αρχαίας Ελληνικής Τεχνολογίας.

## Εργογραφία

* *Αρχαία Ελληνική Τεχνολογία. Οι εφευρέσεις των αρχαίων Ελλήνων*, (Πύργος, 2012).
* *Τα Μουσικά Όργανα των Αρχαίων Ελλήνων*, (Πύργος, 2017).

## Παραπομπές


Κατηγορία:Έλληνες μηχανικοί
Κλειώ Νάτση

Η **Κλειώ Νάτση** (Θεσσαλονίκη, 1929 - Θεσσαλονίκη, 3 Σεπτεμβρίου 2024) ήταν Ελληνίδα ζωγράφος.

## Βιογραφία
Η Κλειώ Νάτση, το γένος Δημητριάδου, γεννήθηκε στην Θεσσαλονίκη το 1929. Πατέρας της ήταν ο γιατρός Αλέξανδρος Δημητριάδης και μητέρα της η Μαρία, το γένος Μπακιρτζή, αδερφή του στρατιωτικού και πολιτικού Ευρυπίδη Μπακιρτζή. 

Έχοντας παρουσιάσει καλλιτεχνικό ταλέντο από μικρή, τον Σεπτέμβριο του 1947 έδωσε εξετάσεις και εισήχθη στην Ανωτάτη Σχολή Καλών Τεχνών. Μαθήτευσε στο εργαστήριο του Γιάννη Μόραλη στην Αθήνα και κοντά στον Πολύκλειτο Ρέγκο στη Θεσσαλονίκη.

Παντρεύτηκε τον πολιτικό μηχανικό Γιώργο Νάτση.

Το έργο της κινείται στο πλαίσιο του εξπρεσιονισμού και περιλαμβάνει ένα ευρύ φάσμα θεμάτων, μεταξύ των οποίων πορτρέτα, τοπία, νεκρή φύση, και πιο αφηρημένες συνθέσεις. Έργα της φιλοξενούνται, μεταξύ άλλων, στην Εθνική Πινακοθήκη, στην Εταιρεία Μακεδονικών Σπουδών και στη Δημοτική Πινακοθήκη Θεσσαλονίκης.

Κατά τη διάρκεια της ζωής της, η Νάτση παρέμεινε ενεργή στον χώρο της εικαστικής τέχνης, με πλήθος έργων, συμμετοχή σε διαγωνισμούς στην Ελλάδα και στο εξωτερικό, βραβεύσεις, εκθέσεις, εικονογραφήσεις, εκδόσεις βιβλίων, και μελέτες . Υπήρξε μέλος της Εταιρείας Μακεδονικών Σπουδών καθώς και πολλών άλλων πολιτισμικών οργανισμών.

Το 2017, με σκοπό την προώθηση των εικαστικών τεχνών, ίδρυσε το κοινωφελές Ίδρυμα Γεωργίου και Κλειώς Νάτση, στο οποίο δώρισε μεγάλο αριθμό των έργων της.

Απεβίωσε στις 3 Σεπτεμβρίου 2024, σε ηλικία 95 ετών.

## Παραπομπές


Κατηγορία:Ελληνίδες ζωγράφοι
Κατηγορία:Ζωγράφοι του Εξπρεσιονισμού
Μολλαλάρ

Ο  όρος **Μολλαλάρ** μπορεί να αναφέρεται στις ακόλουθες περιοχές:
*Μολλαλάρ (40° 09' Β 46° 52' Α, Αγκντάμ)
*Μολλαλάρ (40° 15' Β 47° 29' Α, Αγκντάμ)
*Μολλαλάρ (Μπαρντά)
*Μολλαλάρ (Τοβούζ)
The Emptiness Machine

Το «**The Emptiness Machine**» είναι τραγούδι του Αμερικανικού ροκ συγκροτήματος Linkin Park. Κυκλοφόρησε στις 5 Σεπτεμβρίου 2024 ως το κύριο single του όγδοου στούντιο άλμπουμ του συγκροτήματος, *[[From Zero]]*. Είναι το πρώτο single τους με την Έμιλι Άρμστρονγκ στα φωνητικά και τον Κόλιν Μπρίτεν στα ντραμς και το πρώτο χωρίς τα πρώην μέλη Τσέστερ Μπένινγκτον και Ρομπ Μπούρντον. Το κομμάτι ήταν εμπορική επιτυχία παγκοσμίως, έχοντας την πρώτη θέση στα chart στις χώρες Αυστρία, Βέλγιο, Τσεχία, Γερμανία, Λετονία, Λουξεμβούργο και Ελβετία, και στα top 20 στα chart των χωρών Βραζιλία, Καναδάς, Κροατία, Φινλανδία, Γαλλία, Ελλάδα, Ινδία, Ιρλανδία, Λιθουανία, Μαλαισία, Μεξικό, Νέα Ζηλανδία, Νορβηγία, Σουηδία και Ηνωμένο Βασίλειο. Έλαβε υποψηφιότητα για «Καλύτερο Hard Rock Τραγούδι» στα Βραβεία Μουσικής *Billboard* του 2024.

## Λίστα κομματιών

## Παραπομπές


## Εξωτερικοί σύνδεσμοι

* Επίσημο μουσικό βίντεο στο YouTube

Κατηγορία:Τραγούδια του 2024
Κατηγορία:Singles του 2024
Κατηγορία:Νούμερο 1 singles στην Αυστρία
Κατηγορία:Τραγούδια γραμμένα από τον Μάικ Σινόντα
Κατηγορία:Τραγούδια γραμμένα από τον Μπραντ Ντέλσον
Κατηγορία:Singles της Warner Bros. Records
Κατηγορία:Τραγούδια των Linkin Park